《古藤》
宋代·丘葵

古藤屈曲似龙蛇，飞上梢头故故遮。
烟密真成一翠幄，风清不故五侯家。
忽看落叶知秋早，偶坐吟诗到日斜。
恐有飞仙林杪过，呼童为我整乌纱。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。